Pretty Cure

Το Pretty Cure ή PreCure (ιαπωνικά: プリキュア, Χέπμπορν: Purikyua), γνωστό και ως Glitter Force εκτός Ιαπωνίας, είναι ιαπωνικό franchise και μετασειρά magical girl anime δημιουργημένη υπό το ψευδώνυμο Izumi Todo, παραγωγής Asahi Broadcasting Corporation, Asatsu-DK και Toei Animation.

Η σειρά προβάλλεται αδιάκοπα στην Ιαπωνία κάθε Κυριακή πρωί από το 2004 έως και σήμερα. Κάθε κύκλος, με εξαίρεση το δεύτερο και τον πέμπτο που αποτελούν sequel του προηγούμενου, παρουσιάζει μία νέα ομάδα μαγικών κοριτσιών, γνωστές ως Pretty Cure, που μεταμορφώνονται για να πολεμήσουν τις δυνάμεις του κακού που έχει εισβάλλει στη Γη. Το franchise ξεκίνησε την 1η Φεβρουαρίου του 2004 με την προβολή του Futari wa Pretty Cure δημιουργώντας από τότε μία μεγάλη σειρά από spin-off, παράγοντας περισσότερα από 800 επεισόδια των 24 λεπτών το καθένα αλλά και σχεδόν 30 κινηματογραφικές ταινίες. Κάθε σειρά συνοδεύεται από έκδοση αντίστοιχου manga, παιχνίδια, βιντεοπαιχνίδια και μουσικοχορευτικές θεατρικές παραγωγές. Η πιο πρόσφατη προσθήκη της σειράς είναι το Tropical-Rouge Pretty Cure!, το οποίο ξεκίνησε να προβάλλεται το Φεβρουάριο του 2021, ως μέρος του κυριακάτικου παιδικού πρωινού προγράμματος του καναλιού TV Asahi.

Μέχρι στιγμή, πέντε από τις δεκαοκτώ έχουν αποκτήσει αγγλική μεταγλώττιση. Πολλοί κύκλοι έχουν μεταγλωττιστεί επίσης σε Ιταλικά, Ισπανικά, Κορεατικά και Κινεζικά. Στην Ελλάδα έχει μεταγλωττιστεί επισήμως το HeartCatch Pretty Cure! και Glitter Force.

Τηλεοπτικοί κύκλοι 
Κάθε καινούργιος κύκλος ξεκινάει στην Ιαπωνία την πρώτη Κυριακή του Φεβρουαρίου και ολοκληρώνεται την τελευταία Κυριακή του Ιανουαρίου. Κάθε κύκλος συνοδεύεται από τουλάχιστον μία κινηματογραφική ταινία. Ο ένατος κύκλος Smile Pretty Cure! και ο δέκατος κύκλος DokiDoki! Pretty Cure είναι διαθέσιμοι στο ελληνικό Netflix (χωρίς ελληνική μεταγλώττιση) με την αμερικανική εκδοχή της σειράς Glitter Force. Το Glitter Force απέχει αρκετά από το πρωτότυπο υλικό του, καθώς ορισμένα επεισόδια έχουν κοπεί εντελώς. Παρουσιάζει επίσης διαφορετικό μοντάζ επεισοδίων, αλλαγμένα ονόματα, κομμένες σκηνές και διαφορετικές μουσικές. Ο μόνος κύκλος Pretty Cure που έχει προβληθεί άφθαρτος στην Ελλάδα με επίσημη μεταγλώττιση στα Ελληνικά είναι ο έβδομος, HeartCatch Pretty Cure!. Το HeartCatch Pretty Cure! ξεκίνησε να προβάλλεται στο κανάλι Smile TV στις 7 Σεπτεμβρίου 2020. Το κανάλι έχει προβάλει μόνο τα 24 από τα 49 επεισόδια του κύκλου και η σειρά παραμένει σε αναστολή. Τα πρώτα 24 επεισόδια προβάλλονται ωστόσο καθημερινά σε επανάληψη από την πρώτη μέρα προβολής. Στην ελληνική μεταγλώττιση όλοι οι χαρακτήρες της σειράς έχουν κρατήσει τα πρωτότυπα Ιαπωνικά ονόματά τους και δεν υπάρχουν εξευρωπαϊσμοί (για παράδειγμα το νόμισμα που αναφέρεται στην ελληνική μεταγλώττιση είναι το Γιεν, όπως στο πρωτότυπο). Έχουν μεταφραστεί μοναχά τα ονόματα των Pretty Cure (η Cure Blossom για παράδειγμα λέγεται Cure του Ανθού, η Cure Marine ονομάζεται Cure της Θάλασσας και ούτω καθεξής). Τα τραγούδια τίτλων αρχής και τέλους έχουν αποδοθεί από τα Ιαπωνικά στα Ελληνικά και εμφανίζουν τους στίχους στο βάθος της οθόνης. Το κανάλι Smile TV προβάλει επίσης και το Glitter Force με ελληνική μεταγλώττιση από το 2017. Όμως, μόνο 20 από τα 40 επεισόδια έχουν μεταγλωττιστεί.

Οι κύκλοι Pretty Cure ως σήμερα είναι οι εξής.

01. Futari wa Pretty Cure - [2004, 49 επεισόδια]

02. Futari wa Pretty Cure Max Heart - [2005, 47 επεισόδια]

03. Futari wa Pretty Cure Splash☆Star - [2006, 49 επεισόδια]

04. Yes! Pretty Cure 5 - [2007, 49 επεισόδια]

05. Yes! Pretty Cure 5 GoGo! - [2008, 48 επεισόδια]

06. Fresh Pretty Cure! - [2009, 50 επεισόδια]

07. HeartCatch Pretty Cure! - [2010, 49 επεισόδια]

08. Suite Pretty Cure♪ - [2011, 48 επεισόδια]

09. Smile Pretty Cure! - [2012, 48 επεισόδια]

10. DokiDoki! Pretty Cure - [2013, 49 επεισόδια]

11. HappinessCharge Pretty Cure! - [2014, 49 επεισόδια]

12. Go! Princess Pretty Cure - [2015, 50 επεισόδια]

13. Maho Girls Pretty Cure! - [2016, 50 επεισόδια]

14. KiraKira☆ Pretty Cure À La Mode - [2017, 49 επεισόδια]

15. HUGtto! Pretty Cure - [2018, 49 επεισόδια]

16. Star☆Twinkle Pretty Cure - [2019, 49 επεισόδια]

17. Healin' Good ♥ Pretty Cure - [2020, 45 επεισόδια]

18. Tropical-Rouge! Pretty Cure - [2021, 46 επεισόδια]

19. Delicious Party ♡ Pretty Cure - [2022]

Pretty Cure All Stars 
Το Pretty Cure All Stars είναι ένα παράλληλο franchise ταινιών με τη σειρά. Διάφορες Pretty Cure ομάδες από διάφορα σειρές αντιμετωπίζουν μαζί αναστημένους κακούς ή νέους στις περισσότερες περιπτώσεις. Υπάρχουν συνολικά πάνω από 15 ταινίες All Stars. Μια καινούργια ταινία προβάλλεται κάθε χρόνο στις αρχές Μαρτίου. Όλες οι Pretty Cures έχουν ομιλητικούς ρόλους στις πρώτες 4 ταινίες. Έπειτα ένα συγκεκριμένο ποσό έχει τέτοιους ρόλους λόγο του μεγάλου αριθμού που συγκεντρώνονται σε κάθε ταινία. Το πρόβλημα επιλύθηκε στην 10η ταινία παρουσιάζοντας μόνο τις 3 τελευταίες ομάδες. Το franchise δημιουργήθηκε από την πρώτη ταινία, η οποία φτιάχτηκε για να εορτάσουν τα 5 χρόνια από τη γέννηση του franchise. Για τον ίδιο σκοπό φτιάχτηκε και η 13η ταινία, ονόματι All Stars Memories.

Παραπομπές

Εξωτερική σύνδεσμοι 

 

Magical girl anime και manga
Anime και manga φαντασίας
Εμπορικά σήματα οπτικοακουστικών μέσων